《宝积寺》
宋代·刘芑

宝积重来异昔年，修廊千步辟山边。南分灵派渠行玉，北敞高山花雨天。

日照青林犹带润，云收翠崦尚藏烟。庞眉老子升猊坐，不惜家风示众贤。

作者简介：刘芑，字资中，宜黄（今属江西）人。蒙弟。累举进士，以兄恩补太庙斋郎。为衡山县主簿，迁延州录事参军，辟广西经略使司干办公事。移知惠州。官至朝散大夫。钦宗靖康、高宗建炎间卒。清道光《宜黄县志》卷二二有传。